আসাদুজ্জামান নূর: হুমায়ূনের উপর তো একটা চাপ ছিল ফাঁসি না দেয়ার। কিন্তু হুমায়ূন মোটামুটি ঠিক করে ফেলেছিল, সে ওই জায়গা থেকে সরবে না। মত পরবির্তন করবে না। সেভাবেই হয়েছে নাটকটা। এবং হয়ে ভালোই হয়েছে। না হলে যে সিমপ্যাথিটা তৈরি হয়েছিল, এটা তৈরি হতো না। সেদিক থেকে আমার মনে হয় সিদ্ধান্তটা ঠিকই ছিল। ওই সময় আমরা একটা টিমের মতো কাজ করেছি। বিটিভিতে পরিবেশটাও ভালো ছিল। আমরা রিহার্সাল করতাম। নিজেরাই পয়সা দিয়ে চা নাস্তা নিয়ে আসতাম। অনেক সময় প্রডিউসার আমাদেরকে খাওয়াতেন। সব মিলিয়ে বেশ একটা আনন্দময় পরিবেশে আমরা নাটকগুলো করতাম। এখন তো বহু বছর টেলিভিশনে যাওয়া হয় না। গত ঈদে শুধু গেলাম।